laion/Wikipedia-Exotic huggingface dataset:
পাস্কাল গ্রোস

পাস্কাল গ্রোস (জার্মান: Pascal Groß; জন্ম: ১৫ জুন ১৯৯১) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়নের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন। ২০০৮ সালে, গ্রোস জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। পাস্কাল গ্রোস ১৯৯১ সালের ১৫ই জুন তারিখে জার্মানির মানহাইমে জন্মগ্রহণ করেছেন এবং সেখানেই তার শৈশব অতিবাহিত করেছেন। গ্রোস জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৪ বছরে ১৬ ম্যাচে অংশগ্রহণ করে ২টি গোল করেছেন। Brighton & Hove Albion - Men's Team [ব্রাইটন অ্যান্ড হোভ আলবিয়ন - পুরুষদের দল]। brightonandhovealbion.com (ইংরেজি ভাষায়)। ব্রাইটন অ্যান্ড হোভ: ব্রাইটন অ্যান্ড হোভ আলবিয়ন ফুটবল ক্লাব। ৮ আগস্ট ২০১৯। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  "Brighton & Hove Albion FC Squad Information 2022/2023" [ব্রাইটন অ্যান্ড হোভ আলবিয়ন ফুটবল ক্লাব দলীয় সদস্যের তথ্য ২০২২/২০২৩]। premierleague.com (ইংরেজি ভাষায়)। প্রিমিয়ার লিগ। ১২ আগস্ট ২০১৮। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  উইকিমিডিয়া কমন্সে পাস্কাল গ্রোস সংক্রান্ত মিডিয়া রয়েছে। সকারওয়েতে পাস্কাল গ্রোস (ইংরেজি) সকারবেসে পাস্কাল গ্রোস (ইংরেজি) বিডিফুটবলে পাস্কাল গ্রোস (ইংরেজি) ট্রান্সফারমার্কেটে পাস্কাল গ্রোস (ইংরেজি) ওয়ার্ল্ডফুটবল.নেটে পাস্কাল গ্রোস (ইংরেজি) ইএসপিএন এফসিতে পাস্কাল গ্রোস (ইংরেজি)
নিমকি

নিমকি বা নিমকিন (বা নমকিন), এছাড়াও নমক পারা নামে পরিচিত এই কুড়কুড়ে সুস্বাদু খাবারটির উৎপত্তি হয়েছে ভারতীয় উপমহাদেশে। রাজস্থান এবং পাঞ্জাব ও উত্তর প্রদেশের কিছু অংশে মাঠরি বলে যে খাদ্যবস্তুটি প্রস্তুত হয় তার সাথে নিমকির অনেক সাদৃশ্য আছে। নিমকি খসখসে, কুঁচকে যাওয়া, বিভিন্ন স্তরযুক্ত একটি নোনতা স্বাদের জলখাবার যা প্রায়শই সন্ধ্যাবেলার জলখাবার হিসাবে চা বা কফির সাথে পরিবেশন করা হয়। নিমকির নামকরন হয়েছে নমক শব্দ থেকে যার অর্থ হল নুন বা লবণ। নোনতা স্বাদের জন্য এইরূপ নামকরন করা হয়েছে। অঞ্চলভেদে নিমকি প্রস্তুত করার অনেক রকম রন্ধনপ্রনালী আছে কিন্তু অধিকতম প্রনালী সামান্য কিছু ব্যাতিক্রম রেখে প্রায় একই উপাদান ও পদ্ধতি অনুসরণ করে। নিমকি তৈরির প্রথম ধাপ হল একটি পাত্রে সাধারণ ময়দা, জিরা, তেল/ঘি এবং লবণ একত্রিত করে ভালো করে মেশান। তারপর পাত্রে ধীরে ধীরে জল মিশিয়ে মিশ্রনটিকে ভালোভাবে মেখে একটি আধা শক্ত মন্ড প্রস্তুত করা হয়। তারপর এই মন্ডটিকে চাপা দিয়ে কিছুক্ষন রেখে দেওয়ার পর এর থেকে ছোট ছোট লেচি কেটে তাকে গোল করে বেলে রুটির আকার দেওয়া হয়। এই প্রস্তুত রুটির উপরে অনেকে কালো জিরা ছড়িয়ে দেয়। তারপর এই প্রস্তুত রুটির উপর ছুরি দিয়ে সমান্তরাল ও কাটাকুটিভাবে কিছু দাগ দিয়ে চৌকোনা আকৃতির মত কেটে নেয়া হয়। তারপর এই কেটে নেওয়া চৌকোনা আকৃতিগুলিকে তেলে ভেজে নিমকি প্রস্তুত করা হয়। একে গরম গরম ভেজে খাওয়া হয় অথবা পরে খাওয়ার উদ্দেশে কোনও আবদ্ধ পাত্রে সংরক্ষিত করে রাখা হয়। রান্নার প্রস্তুতিতে প্রায় ১০ মিনিট এবং রান্না করতে প্রায় ২০ মিনিটের মতো সময় প্রয়োজন হয়। চেহারা, স্বাদ এবং আকারে একে শিঙারা বা প্যাস্ট্রির সাথে তুলনা করা হয়। কালো জিরা ছাড়াও অনেকে নিমকির উপর শুকনো মেথি পাতা, শুকনো পুদিনা পাতা ইত্যাদি দিয়েও সজ্জিত করে। নিমকিতে অনেকে সুজি বা বেকিং পাউডারও ব্যবহার করে। বাচ্চারা এই খাবারটি বিশেষ পছন্দ করে। বর্তমানে এটি ভারতীয় উপমহাদেশের খুবই জনপ্রিয় জলখাবার। "Bihari Nimki Recipe – Step by Step Video"।  "nimki-recipe-bengali-jar-snack-42250r"।
পাকিস্তান সুপার লিগের রেকর্ড এবং পরিসংখ্যানের তালিকা

এটি ২০১৬ সালে প্রথম মৌসুম থেকে পাকিস্তান সুপার লিগের রেকর্ড এবং পরিসংখ্যানের একটি তালিকা। লীগটি PCB দ্বারা সংগঠিত হয়, এটি একটি ফ্র্যাঞ্চাইজি টি-টোয়েন্টি ক্রিকেট প্রতিযোগিতা যা পূর্বে সংযুক্ত আরব আমিরাতে এবং এখন পাকিস্তানে অনুষ্ঠিত হয়। সূত্র: ESPNcricinfo শেষ আপডেট: 01 মার্চ 2023 বিঃদ্রঃ: টাই&জয় এবং টাই&হার হল ম্যাচ টাই হয়েছে এবং তারপরে "সুপার ওভারে" জিতেছে বা হেরেছে ফলাফলের শতাংশ থেকে ফলাফলহীনগুলো বাদ এবং টাইগুলো অর্ধেক জয় হিসাবে করা হয়েছে (টাইব্রেকার নির্বিশেষে) "Pakistan Super League records and statistics"। সংগ্রহের তারিখ ২৯ ফেব্রুয়ারি ২০২০ – ESPNcricinfo-এর মাধ্যমে।
মেঘালয়ের রন্ধনশৈলী

ভারতের উত্তর-পূর্ব সীমান্তের রাজ্যগুলির মধ্যে একটি হল মেঘালয়। মেঘালয়ের তিনটি প্রধান উপজাতি হল খাসি, পনার এবং গারো। উত্তর-পূর্ব ভারতের অন্যান্য রাজ্যের মধ্যে মেঘালয় তার অনন্য রন্ধনশৈলীর বৈশিষ্ট্য নিয়ে বিদ্যমান। মেঘালয়ের প্রধান খাদ্য হল ভাত এবং তার সাথে মাছ বা মাংসের বিভিন্ন রকম প্রস্তুতি। প্রকৃতপক্ষে, মেঘালয়ের স্থানীয় মানুষের প্রধান খাদ্যই হল ভাত। মেঘালয়ের উপজাতি গোষ্ঠীর লোকেরা ছাগল, শুকর, পাখি, হাঁস এবং গরু পালন করে এবং তাদের মাংস খাদ্য হিসাবে গ্রহণ করে। মেঘালয়ের খাসি ও জয়ন্তিয়া অঞ্চলের উল্লেখযোগ্য খাবারগুলো হল জাদোহ, কি কপু, টুং রিম্বাই, ও অঙ্কুরিত বাঁশের আচার। এই অঙ্কুরিত বাঁশ গারো উপজাতির বিশেষ পছন্দের খাবার। গারোরা গৃহপালিত এবং অ-গৃহপালিত উভয় প্রাণীর মাংসই খায়। যদিও তাদের দৈনন্দিন প্রধান খাদ্য -এর মধ্যে পরে কাপা দিয়ে ভাত যা পুরম্ভী মসলা নামে একটি বিশেষ উপাদান দিয়ে রান্না করা হয়। মেঘালয়ের লোকেরা মসলাদার খাবার পছন্দ করে এবং তাদের খাবারে মাংস, বিশেষ করে শুকরের মাংস বেশি ব্যবহার হয়। মেঘালয়ের খাদ্য শস্য হল ধান এবং ভুট্টা। এছাড়াও মেঘালয়ে স্থানীয়ভাবে প্রচুর ফল উৎপাদিত হয় যা তাদের খাদ্যতালিকায় অন্তর্ভু‌ক্ত। জাদোহ, পুথারো অ পুদোহ হল বিভিন্ন ঋতুতে উৎপাদিত বিভিন্ন ধরনের চাল যা স্থানীয় বিভিন্ন উৎসবে খাওয়া হয়। পুদোহ চাল শুয়োরের মাংসের সাথে সেদ্ধ করে রান্না করা হয় এবং বিবাহ বা মেঘালয়ের অন্যান্য বিশেষ অনুষ্ঠানে খাওয়া হয়। খাসি ভাষায় জা কথার অর্থ হল ভাত আর দোহ মানে হল মাংস। জাদোহ হল শুকরের মাংসের চর্বি দিয়ে রান্না করা লাল ভাত যাতে পেঁয়াজ, আদা, হলুদ, তেজপাতা, কালো মরিচ ইত্যাদি বিবিধ মসলা দেওয়া হয়ে থাকে। খাসি উপজাতিদের উৎসবের সময় স্থানীয়রা সকালে এই খাবারটি খায়। টুংরিম্বাই মেঘালয়ের কৃষক সম্প্রদায়ের একটি দৈনন্দিন খাবার। তুংরিম্বাই তৈরি করা হয় গাঁজানো সয়াবিন, সিদ্ধ ও কাটা শুকরের মাংস, কালো তিল, আদা, পেঁয়াজ ইত্যাদি দিয়ে। এই সমস্ত উপাদান একসাথে ভাজা করে সাঁতলান হয় এবং সঠিক স্বাদ আনার জন্য ঢিমে আঁচে রান্না করা হয়। পুমলোই হল গুঁড়ো করা ভাপানো চাল দিয়ে প্রস্তুত মেঘালয়ের আরেকটি খাবার যা উৎসবের সময় খাওয়া হয়। এটি খিউ রানেই নামক একটি পাত্র ব্যবহার করে রান্না করা হয়। পুমলোই মাঝারি আঁচে রান্না করা হয়। এই ভাত রান্না করার জন্য সঠিক পরিমাণে জল এবং তাপের ভারসাম্য বজায় রাখতে হয়। মেঘালয়ের আরও উল্লেখযোগ্য খাবার হল দোহ-খলিহ, দোহ-নেইয়ং,নাখাম বিচি ইত্যাদি। দো-খলিহ হল একটি সালাদ যা শুকরের মাংস, মরিচ এবং পেঁয়াজ দিয়ে তৈরি। ডোহ-নেইয়ং হল একটি ঘন শুয়োরের মাংসের তরকারি যার মধ্যে সবুজ মরিচ, লাল পেঁয়াজ, গোলমরিচ এবং অন্যান্য স্থানীয় মশলা থাকে। নাখাম বিচি হল একটি স্যুপ যা নাখাম দিয়ে তৈরি।নাখাম একটি বিশেষ জাতের মাছ যা প্রথমে রোদে বা আগুনে শুকানো হয়। এর পরে সেই মাছ ভাজা হয় এবং তা জলে সিদ্ধ করে এই ঘন স্যুপ প্রস্তুত করা হয়। "Food of Meghalaya"।  "Meghalaya food"।  Mishra, Birendra Kumar; Hati, Subrota; Das, Sujit (১ আগস্ট ২০১৯)। "Bio-nutritional aspects of Tungrymbai, an ethnic functional fermented soy food of Khasi Hills, Meghalaya, India"। Clinical Nutrition Experimental (ইংরেজি ভাষায়)। 26: 8–22। আইএসএসএন 2352-9393। ডিওআই:10.1016/j.yclnex.2019.05.004 । উদ্ধৃতি টেমপ্লেট ইংরেজি প্যারামিটার ব্যবহার করেছে (link)
প্রহ্লাদ কর্মকার

প্রহ্লাদ কর্মকার (ইংরেজি: Prahlad Karmakar) (১৯০০-১৯৪৬) ছিলেন বিংশ শতাব্দীর একজন খ্যাতনামা ভারতীয় চিত্রশিল্পী। তিনি ১৯০০ খ্রিস্টাব্দে তৎকালীন অবিভক্ত বাংলার বিক্রমপুর গ্রামে জন্মগ্রহণ করেছিলেন। ১৯২৫ খ্রিস্টাব্দে তিনিই প্রথম শিল্পী যিনি কলকাতায় 'নগ্ন' বা 'ন্যুড' শিল্পের অধ্যয়নের সুবিধা সহ একটি স্টুডিও স্থাপন করেন। তিনি গভর্নমেন্ট কলেজ অব আর্ট অ্যান্ড ক্র্যাফট, কলকাতা-র কৃতী ছাত্র ছিলেন। তাঁর পুত্র প্রকাশ কর্মকার পরবর্তী কালে দেশের অন্যতম বলিষ্ঠ চিত্রশিল্পী হয়ে ওঠেন। তাঁর অন্যতম বিশিষ্ট ছাত্র ছিলেন ভারতের প্রবাদপ্রতিম মাদার অফ পার্ল শিল্পী মনু মুন্সী। শিল্পী কর্মকার নিজের শিল্পক্ষেত্রে কৃতিত্বের ফল স্বরূপ একাধিক পুরস্কার লাভ করেছিলেন, যার মধ্যে অন্যতম হলো কলকাতা-র অ্যাকাডেমি অফ ফাইন আর্টস-এর পুরস্কার (সর্বভারতীয় শিল্প প্রদর্শনীর জন্যে)। এছাড়াও তিনি ১৯৩৯ খ্রিস্টাব্দে সান ফ্রান্সিসকো আন্তর্জাতিক শিল্প প্রদর্শনীর ফল স্বরূপ রূপালী ফলক অর্জন করেছিলেন। ১৯৪৩ খ্রিস্টাব্দে শিল্পী কর্মকার সান ফ্রান্সিসকোয় অনুষ্ঠিত শিল্প প্রদর্শনীতে কৃতিত্বের সঙ্গে ব্রোঞ্জ পদক জয় করেন। তিনি কলকাতার গভর্নমেন্ট কলেজ অব আর্ট অ্যান্ড ক্র্যাফট-এ বিজ্ঞাপন শিল্পের বিভাগে সিনিয়র অধ্যাপক হিসেবে কর্মরত ছিলেন। ১৯৪৬ খ্রিস্টাব্দে মাত্র ৪৬ বছর বয়সে অকালেই তিনি প্রাণ ত্যাগ করেন। "প্রহ্লাদ কর্মকার"। গোয়া আর্ট গ্যালারি (ইংরাজিতে)।  "প্রকাশ কর্মকার- দ্য বোহেমিয়ান মাস্টার"। আর্টশপি (ইংরেজিতে)।
প্রকাশ কর্মকার

প্রকাশ কর্মকার (১৯৩৩ - ২০১৪) কলকাতা তথা পশ্চিমবঙ্গ-এর একজন বিশিষ্ট ভারতীয় শিল্পী ছিলেন। তাঁর কাজ ন্যাশনাল গ্যালারি অফ মডার্ন আর্ট, নিউ দিল্লি সহ ভারতজুড়ে বেশ কয়েকটি জাদুঘর এবং গ্যালারির স্থায়ী সংগ্রহে রয়েছে এবং তিনি অসংখ্য পুরস্কারের প্রাপক। কর্মকার তাঁর 'ল্যান্ডস্কেপ' এবং 'ন্যুড' ভিত্তিক শিল্পের জন্য সবচেয়ে বেশি পরিচিত, যেগুলি সাধারণত সাহসী লাইন এবং জটিল টেক্সচার সহ প্রাণবন্ত রঙে আঁকা হয়। তাঁর চিত্রকর্মগুলি ধর্মের রেফারেন্স ছাড়াই প্রকৃতি (সুশৃঙ্খল এবং বিশৃঙ্খল উভয়), জীবন (গ্রামীণ এবং শহুরে উভয়), এবং ফর্ম (নরম থেকে তীক্ষ্ণ) সম্পর্কে তাঁর উপলব্ধি এবং ব্যাখ্যা প্রতিফলিত করে। সোসাইটি অফ কনটেম্পোরারি আর্টিস্ট, কলকাতা, ১৯৬১ এবং কলকাতা পেইন্টার্স গ্রুপের প্রতিষ্ঠাতা সদস্য, তিনি ১৯৫৭ থেকে ১৯৯৯ সালের মধ্যে দশটিরও বেশি মর্যাদাপূর্ণ পুরস্কার পেয়েছেন, যার মধ্যে ১৯৬৮ সালে ললিত কলা একাডেমি জাতীয় পুরস্কার এবং ১৯৯৯ সালে অবনীন্দ্র পুরস্কার রয়েছে। ২০১৪ সালের ২৪ ফেব্রুয়ারিতে এই খ্যাতনামা শিল্পী প্রয়াত হন। "প্রকাশ কর্মকার- দ্য বোহেমিয়ান মাস্টার"। আর্টশপি (ইংরেজিতে)।  "প্রকাশ কর্মকার সম্বন্ধে"।  অজানা প্যারামিটার |1= উপেক্ষা করা হয়েছে (সাহায্য) "প্রকাশ কর্মকার, বিশিষ্ট চিত্রশিল্পী, প্রয়াত"। দ্য টাইমস অব ইন্ডিয়া (ইংরেজিতে)।
মিজো রন্ধনশৈলী

উত্তর-পূর্ব ভারতের মিজোরাম রাজ্যের মিজো জনগণের ঐতিহ্যবাহী খাবার মিজো রন্ধনশৈলীর অন্তর্ভুক্ত। মিজোরামের রন্ধনপ্রণালীতে উত্তর-পূর্ব ভারত এবং উত্তর ভারতের অন্যান্য অঞ্চলের প্রভাব লক্ষ্য করা যায়। মিজোরামের অধিবাসীদের প্রধান খাদ্য ভাত। মিজোরা তাদের খাবারে আমিষ জাতীয় উপাদান যোগ করতে পছন্দ করে। মাছ, মুরগি, শুয়োরের মাংস এবং গরুর মাংস মিজোদের মধ্যে জনপ্রিয় মাংস। বেশিরভাগ মিজো লোকেরা ভাতের সাথে সেদ্ধ সবজি খেতে পছন্দ করে কিন্তু মিজোদের তরুণ প্রজন্ম ভাজা এবং মশলাদার খাবার বেশি পছন্দ করে। মিজোদের জনপ্রিয় খাবারের মধ্যে উল্লেখযোগ্য বাই(বা ওয়াই), সা-উম এবং সাউচিয়ার। বেশিরভাগ মিজো মানুষের প্রধান খাদ্য হল ভাত যার সাথে সাধারণত মাংস এবং সবজি পরিবেশন করা হয়। মিজোদের উল্লেখযোগ্য পার্শ্ব পদগুলির মধ্যে অন্যতম হল বাই, রেপ, ছুম হান ও হামরচা। বাই হল মটর শুটি এবং ভোজ্য ফার্ন দিয়ে রান্না করা বেশ কয়েকটি ভেষজের সংমিশ্রণ। বাই তৈরি করা হয় ফুটন্ত শাকসবজি (উপাদানগুলি পরিবারভেদে ভিন্ন হতে পারে) ও বেকাং (গাঁজানো সয়াবিন) দিয়ে। রেপ হল মরিচ, স্থানীয় ভেষজ এবং তাজা শাক-সবজির সাথে সেদ্ধ করা মাংস (মাছ, মুরগি, শুয়োরের মাংস বা গরুর মাংস)। ছুম হান হল সেদ্ধ করা সবজি। মিজো গৃহস্থালীতে দুপুরের ভিন্ন ভিন্ন ঘরে ভিন্ন প্রকার পদ রান্না হয়। দুপুরের খাবারে সাধারণ বিস্কুট থেকে শুরু করে, নুডুলস এবং কখনও কখনও "ছাংবান" (একটি সূক্ষ্ম আঠালো চাল থেকে তৈরি একটি জলখাবার) ও খাওয়া হয়। "ছাংবান" সাধারণত কুর্তাই (গুড়) এবং চা দিয়ে খাওয়া হয়। মিজোদের কিছু জনপ্রিয় দুপুরের খাবারের পদ হল, সানপিয়াউ, ছাংবান, আরতুই ছিপছুয়ান চাউ (নুডলসের সঙ্গে ডিম ভাজা)। সানপিয়াউ হল মাংস, সস এবং মিজো মশলার সাথে মিশ্রিত ভাতের মন্ড। ছাংবান হল আঠালো স্থানীয় চালের রুটি। আলু চপ এবং সাউচিয়ারও মিজোদের জনপ্রিয় দুপুরের খাবার। "Mizo Cuisine in India"। India9.com। ৭ জুন ২০০৫। সংগ্রহের তারিখ ৭ ফেব্রুয়ারি ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Food in Mizoram"। Mapsofindia.com। ২০১৩-০৬-২৮। সংগ্রহের তারিখ ২০১৩-১২-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Where the Clouds Roll Along"। Rediff। সংগ্রহের তারিখ ৬ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ghosh, Arnab। "5 Tasty Recipes from Mizoram"। ৮ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Choudhery, Chandrakala। "Mizo cuisine: A hit among food lovers"। Outlook India। সংগ্রহের তারিখ ৬ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mizo cuisine: A hit among food lovers"। Catch news। সংগ্রহের তারিখ ৬ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আসামের রন্ধনশৈলী

আসামের রন্ধনশৈলী হল ভারতের আসাম রাজ্যের রন্ধনশৈলী। এটি একটি রান্নার শৈলী যা পাহাড়ের রান্নার অভ্যাসের সংমিশ্রণ যা সংরক্ষণের গঠন হিসাবে গাঁজন ও শুকানোর পক্ষে এবং সমতল থেকে যা অত্যন্ত বিস্তৃত তাজা শাকসবজি ও সবুজ শাকসবজি এবং প্রচুর মাছ ও মাংস দুটিই মূল উপাদান সরবরাহ করে। উভয়ই প্রধান উপাদান - চালকে কেন্দ্র করে। এটি উল্লেখযোগ্য আঞ্চলিক বৈচিত্র্য ও কিছু বাহ্যিক প্রভাবসহ বিভিন্ন দেশীয় শৈলীর মিশ্রণ। রান্নার ঐতিহ্যবাহী পদ্ধতি ও আসামের রন্ধনশৈলী দক্ষিণ-পূর্ব এশিয়ার দেশগুলি যেমন থাইল্যান্ড, বার্মা (মায়ানমার) ও অন্যান্যদের সাথে খুব মিল রয়েছে। রন্ধনশৈলীতে মশলার খুব কম ব্যবহার, আগুনের উপর অল্প রান্না এবং শক্তিশালী স্বাদ রয়েছে যা মূলত তাজা, শুকনো বা গাঁজানো স্থানীয় বিদেশী ফল এবং শাকসব্জী ব্যবহারের কারণে। মাছ ব্যাপকভাবে ব্যবহৃত হয়, এবং পাখি যেমন হাঁস, কবুতর, স্কোয়াব, ইত্যাদি খুব জনপ্রিয়, যা প্রায়শই একটি প্রধান সবজি বা উপাদানের সাথে যুক্ত করা হয়; ব্রিটিশ ঔপনিবেশিকতার আগে গরুর মাংস খাওয়া হতো এবং কেউ কেউ তা করে চলেছে। প্রস্তুতি খুব কমই বিস্তৃত হয়। ভুনার অভ্যাস, ভারতীয় রান্নার প্রধান উপাদানগুলি যোগ করা যাবে অনুপস্থিত। রান্নার জন্য পছন্দের তেল হল তীক্ষ্ণ সরিষার তেল। আসামের একটি ঐতিহ্যবাহী খাবার খার দিয়ে শুরু হয় প্রধান উপাদানের নামানুসারে এক শ্রেণীর খাবার। আরেকটি খুব সাধারণ পদ হল টক জাতীয় পদ টেঙ্গা। ঐতিহ্যগতভাবে, '"খার ও টেঙ্গা উভয়ই একই খাবারে একসঙ্গে খাওয়া হয় না, যদিও এটি ইদানীং সাধারণ হয়ে উঠেছে। খাবারটি সাধারণত মারিয়া নামক একটি আদিবাসী সম্প্রদায়ের তৈরি বেল ধাতুর পাত্রে পরিবেশন করা হয়। তামুল (সুপারি, কাঁচা বা গাঁজানো) ও পান সাধারণত খাবার শেষ করে। যদিও এখনও অস্পষ্ট, এই রন্ধনশৈলী সাম্প্রতিক সময়ে ব্যাপক ভাবে লক্ষ্য করা গেছে। জনপ্রিয় গণমাধ্যমে এই রন্ধনশৈলীর আবিষ্কার উপস্থাপকদের এখনও ভাষা ও এটি বর্ণনা করার জন্য নির্দিষ্ট স্বতন্ত্রতা স্থির করতে পারেনি। (Das ও Deka 2012) "In the book Folk Literature of Assam, Prafulla Dutta Goswami mentions that all kinds of cattle were consumed by the inhabitants of Assam much before the caste system and the colonial order had taken over." "Inspite of becoming Hindu, the Tai Ahoms have not given up their food habits, i.e., taking pork, beef, chicken, and rice beer." Babbar, Purobi Queen Bee Of Assamese Cooking ওয়েব্যাক মেশিনে আর্কাইভকৃত ৮ জুন ২০০৭ তারিখে
কুমাউনি রন্ধনশৈলী

উত্তর ভারতের হিমালয়ের কোলে রাজ্যের দেবভুমি উত্তরাখন্ড। উত্তরাখন্ড গাড়োয়াল ও কুমায়ুন এই দুই অঞ্চলে বিভক্ত। উত্তরাখণ্ডের কুমায়ুন অঞ্চলের রন্ধনশৈলী যা কুমাউনি রন্ধনশৈলী নামে খ্যাত, তা তার নিজস্ব বৈশিষ্ট্য নিয়ে ভারতীয় রন্ধনশৈলীর তালিকায় বিদ্যমান। কুমাউনি রন্ধনশৈলীতে খাবার সহজ এবং পুষ্টিকর, যা হিমালয়ের কঠোর পরিবেশের জীবনযাপনের জন্য উপযুক্ত। কুমাউনি রন্ধনশৈলী ও কুমাউনি খাবারে উত্তর ভারতীয় অন্যান্য রাজ্যের রন্ধনশৈলীরও প্রভাব দেখা যায়। গৌহাটের মতো ডাল (বা কুলথ, একটি স্থানীয় ধরনের শিম) দিয়ে বিভিন্ন ধরণের সুস্বাদু পদ তৈরী করা হয়। কুমায়ুন অঞ্চলের কিছু জনপ্রিয় ও উল্লেখযোগ্য স্থানীয় পদ হল, কুমাউনি রায়তা বা রাইতা, বাল মিঠাই, রস ভাত, চেইন, ফান্দা এবং থাওয়ানি। এইসকল পদ স্থানীয় ডাল বা শিম থেকে প্রস্তুত করা অনন্য সুস্বাদু খাদ্যবস্তু। স্থানীয় একধরনের তরকারি হল ঝোলি যার উপর সামান্য দইয়ের প্রলেপ দিয়ে সজ্জিত করা হয় যা তার স্বাদ আরও বাড়িয়ে তোলে। চুড়কানি ও জৌলা ভাটের ডাল দিয়ে তৈরি এক বিশেষ স্থানীয় পদ। চাল এবং গমের সাথে স্থানীয় শস্য মাদুয়াও এক বিশেষ জনপ্রিয় খাদ্য শস্য হিসাবে ব্যবহার হয়। স্থানীয় খাবার হিসাবে মাংসও প্রস্তুত করা হয় তবে তার রন্ধনপ্রনালীর মধ্যে বিশেষ কিছু পৃথক বৈশিষ্ট্য দেখা যায়না। উত্তর ভারতের অন্যন্য রাজ্যের মতই এই অঞ্চলে একই পদ্ধতিতে মাংস প্রস্তুত করা হয়। কুমাউনি রন্ধনশৈলীতে প্রস্তুত বেশ কিছু ঐতিহ্যগত জলখাবার, পাউরুটি, দুগ্ধজাত পণ্য এবং পানীয় উত্তরাখণ্ডের বিভিন্ন অঞ্চলে খাদ্য হিসাবে জনপ্রিয়। "Food Trail: The Lesser Known Joys of Kumaoni Cuisine"। The Quint (ইংরেজি ভাষায়)। ২০১৫-১০-২৫। সংগ্রহের তারিখ ২০২০-০২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sengupta, Aditi। "Into the jungles of Kumaon"। @businessline (ইংরেজি ভাষায়)। সংগ্রহের তারিখ ২০২০-০২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Kumaon twist"। The Week (ইংরেজি ভাষায়)। সংগ্রহের তারিখ ২০২০-০২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Corbett's new culinary trend: Café culture and continental cuisine"। cnbctv18.com (ইংরেজি ভাষায়)। ১০ জানুয়ারি ২০২০। সংগ্রহের তারিখ ২০২০-০২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The reDiscovery Project: Experiencing Uttarakhand through Kumaoni food, shared taxi rides"। Firstpost। ৮ জুন ২০১৮। সংগ্রহের তারিখ ২০২০-০২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Krishna, Anubhuti (২০১৯-০৭-২৫)। "From Uttarakhand's 'bal mithai' to Himachal's 'siddu', how cuisine from the hills is making its way"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Cuisine"। Kumaoninfo। ২৭ মার্চ ২০১০ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Traditional Food of Uttarakhand - Kumaoni Garhwali Recipes"। ৫ মার্চ ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দেশী ঘোল

দেশী ঘোল (গু:छाश छाश, হি:छाछ छाछ) হল ভারতীয় উপমহাদেশে জনপ্রিয় একটি দই-ভিত্তিক পানীয়। রাজস্থানীতে একে বলা হয় ঘোল, ওডিয়াতে বলা হয় ঘোল/চাশ, তামিল ও মালয়ালম ভাষায় মোরু, মারাঠিতে তাক, তেলেগুতে মজ্জিগা, কন্নড় ভাষায় মাজ্জিগে, তুলুতে আলে (উচ্চারণ আ-লে) ও বাংলায় ঘোল। ভারতীয় ইংরেজিতে এটাকে প্রায়ই বাটারমিল্ক বলা হয়। চাস বা চাচ (ঘোল) নামটি সংস্কৃত শব্দ চচ্চিকা (छच्छिका) থেকে এসেছে, যার অর্থ মন্থন করা দই যা থেকে মাখন সরানো হয়েছে। মাধনি (হুইপার) নামে একটি হাতে ধরা যন্ত্র ব্যবহার করে একটি পাত্রে দই (দই / দই) এবং ঠান্ডা পানি একসাথে মন্থন করে দেশী ঘোল তৈরি করা হয়। এটিকে বিভিন্ন ধরনের মশলা দিয়ে সাধারণ বা পাকা করে খাওয়া যেতে পারে বা মিষ্টি করে তৈরি করা যেতে পারে (এবং তখন মিথি দেশী ঘোল নামে পরিচিত)। দেশী ঘোল তাজা দই থেকে তৈরি করা যেতে পারে ও এই জাতীয় দেশী ঘোলের প্রাকৃতিক স্বাদ হালকা মিষ্টি। দেশী ঘোল সাধারণভাবে খাওয়া যেতে পারে, তবে সাধারণত সামান্য লবণ যোগ করা হয়। এটি দেশী ঘোলের জন্য সবচেয়ে সাধারণ মশলা। লবণাক্ত দেশী ঘোলে এককভাবে বা একে অপরের সাথে সংমিশ্রণে অনেক অন্যান্য টক ও মশলা যোগ করা যেতে পারে। দেশী ঘোলে যোগ করার আগে এই মশলাগুলি সাধারণত এক চামচ রান্নার তেল ব্যবহার করে একটি কড়ায় ভাজা হয়। Fatih Yildiz, Development and Manufacture of Yogurt and Other Functional Dairy Products, CRC Press, 2010, p. 11 Dasa, Syamasundara (১৯৬৫–১৯৭৫)। "Hindi sabdasagara"। dsal.uchicago.edu। সংগ্রহের তারিখ ২০২২-১২-১৪।  Jaffrey, Madhur (২০১৪-০৯-২৫)। Curry Easy Vegetarian: 200 recipes for meat-free and mouthwatering curries from the Queen of Curry (ইংরেজি ভাষায়)। Ebury Publishing। আইএসবিএন 978-1-4735-0345-8।
নেপালি মুসলমান

নেপালি মুসলমান (নেপালি: नेपाली मुसलमान  ; নেপালি মুসলমান ) হল নেপালি যারা ইসলাম অনুসরণ করে। তাদের পূর্বপুরুষরা বিভিন্ন যুগে দক্ষিণ এশিয়া, মধ্য এশিয়া ও তিব্বত থেকে নেপালে এসেছিলেন এবং তারপর থেকে সংখ্যাগতভাবে প্রভাবশালী হিন্দু ও বৌদ্ধদের মধ্যে বসবাস করছেন। প্রায় ৯৭% মুসলিম সম্প্রদায় তরাই অঞ্চলে বাস করে, অন্য ৪% প্রধানত কাঠমান্ডু এবং গোর্খা শহর এবং পশ্চিম পাহাড়ে পাওয়া যায়। সম্প্রদায়ের সংখ্যা ৯৭১,০৫৬ জন।, নেপালের মোট জনসংখ্যার প্রায় ৩.৮%। বৃহৎ মুসলিম জনসংখ্যার জেলাগুলির মধ্যে রয়েছে সরলাহি (৯.৯%), রাউতাহাট (১৭.২%), বারা (১১.৯%), এবং পারসা (১৭.৩%) ভারতের বিহার রাজ্যের সীমান্তবর্তী মধ্য তরাই অঞ্চলে, কপিলবাস্তু (১৬.৮%) এবং বাঁকে (১৬%) পশ্চিম তরাই এবং সিরাহা (৭%) এবং সুনসারি (১০%) এবং সাপ্তারি (১০%) পূর্ব তরাই গোর্খা (২.৮%) পাহাড়। মুসলমানরা দীর্ঘ সময় ধরে নেপালে বসবাস করেছে ও হিন্দু সংখ্যাগরিষ্ঠদের সাথে সাধারণ ঐতিহাসিক অভিজ্ঞতা ভাগ করেছে এবং এর ফলে নেপালি রাষ্ট্রের সাথে তাদের একটি শক্তিশালী পরিচয় গড়ে উঠেছে। তবে, অন্যদিকে তেরাই মুসলমানরা, অন্যান্য তেরাই সম্প্রদায়ের মতো সীমান্তের ওপারে দৃঢ় সম্পর্ক বজায় রাখে এবং উত্তরপ্রদেশ ও বিহারের বৃহত্তর মুসলিম জনসংখ্যা থেকে সাংস্কৃতিক ভরণপোষণ পায়। ঐতিহাসিকরা মনে করেন যে ১৫ শতকের শেষের দিকে রাজা রত্ন মল্লের শাসনামলে প্রথম মুসলমানরা কাঠমান্ডুতে বসতি স্থাপন করে। এই মুসলমানরা ছিল কাশ্মীরি বণিক যাদেরকে রত্না মাল্লা কাঠমান্ডুতে বসতি স্থাপনের অনুমতি দিয়েছিলেন। পশ্চিম নেপালের চৌবিসে রাজারাও আফগান ও ভারতীয় মুসলমানদের নেপালি সৈন্যদের আগ্নেয়াস্ত্র ও গোলাবারুদ ব্যবহার করার প্রশিক্ষণ দেওয়ার জন্য নিয়োগ করেছিল। লাসায় রত্না মাল্লার দূত কাশ্মীরি মুসলমানদের কাশ্মীর, লাদাখ ও লাসার মধ্যে যে পাটি, কার্পেট, শাল ও পশমী জিনিসপত্র ব্যবসা করত তা থেকে লাভের জন্য কাঠমান্ডুতে আমন্ত্রণ জানান। মুসলমানদের প্রথম আগমন একজন কাশ্মীরি সাধকের সাথে এসেছিল যিনি ১৫২৪ সালে প্রথম মসজিদ কাশ্মীরি তাকিয়া নির্মাণ করেছিলেন, শামীমা সিদ্দিকা তার নেপালের মুসলিম বইয়ে লিখেছেন। Understanding Nepal : Muslims in a plural society by Mollica Dastider আইএসবিএন ৯৭৮-৮১-২৪১-১২৭১-৭ Sijapati, Megan Adamson (২০১১)। "Muslims in Nepal: The Local and Global Dimensions of a Changing Religious Minority": 656–665। আইএসএসএন 1749-8171। ডিওআই:10.1111/j.1749-8171.2011.00314.x।  Siddika, Shamima (১৯৯৩)। Muslims of Nepal (ইংরেজি ভাষায়)। Gazala Siddika।
নানখাতাই

নানখাতাই হল ভারতীয় উপমহাদেশের বৃহত্তর বাংলা অঞ্চলে উদ্ভূত ছোট রুটির বিস্কুট, যা উত্তর ভারত, পাকিস্তান, বাংলাদেশ ও মায়ানমারে (পূর্বে বার্মা) জনপ্রিয়। নানখাতাই শব্দটি ফার্সি শব্দ নান থেকে এসেছে যার অর্থ রুটি ও খাতাই একটি দারি ফারসি শব্দ থেকে যার অর্থ বিস্কুট। নানখাতাই-কে বার্মি ভাষায় নানকাহতাইং (နံကထိုင်) হিসেবে নেওয়া হয়েছে। এটিকে পূর্ব তামিলনাড়ুর তামিল ভাষায় "নানাহাথা" (நானஹத்தா) ও শ্রীলঙ্কার সিংহল ভাষায় "জ্ঞানাকথা" (ඤාණකතා) বলে ডাকা হয়। আফগানিস্তান ও উত্তর-পূর্ব ইরানে এই বিস্কুটগুলোকে কুলচা-ই-খাতায়ে বলা হয়। কুলচা হল এক প্রকার আফগান, ইরানী ও ভারতীয় রুটি যা নানের মতো। নানখাতাই ১৬ শতকে সুরাটে উদ্ভূত হয়েছিল বলে ধারণা করা হয়, যখন ওলন্দাজ ও ভারতীয়রা গুরুত্বপূর্ণ মশলা ব্যবসায়ী ছিল। স্থানীয় ওলন্দাজ বাসিন্দাদের চাহিদা মেটাতে একটি ওলন্দাজ দম্পতি সুরাটে একটি বেকারি স্থাপন করেছিলেন। ওলন্দাজরা ভারত ছেড়ে চলে গেলে তারা বেকারিটি একজন ইরানির হাতে তুলে দেন। বেকারির বিস্কুট স্থানীয়দের পছন্দ ছিল না। নিজের ব্যবসা বাঁচাতে কম দামে শুকনো রুটি বিক্রি শুরু করেন। এটি এতই জনপ্রিয় হয়ে ওঠে যে তিনি রুটি বিক্রি করার আগে শুকাতে শুরু করেন। সময়ের সাথে সাথে, রুটি নিয়ে তার পরীক্ষা-নিরীক্ষা তাকে শেষ পর্যন্ত নানখাতাই উদ্ভাবনে অনুপ্রাণিত করেছিল। নানখাতায়ের প্রধান উপকরণ হল মিহি আটা, ছোলার আটা ও সুজি। "Bakeri launches Nankhatai with packaging that makes waves"। Aurora (ইংরেজি ভাষায়)। ২০১৫-০৪-৩০ তারিখে মূল থেকে আর্কাইভ করা।  "Nankhatai - The Dying Indian Biskoot - NDTV Food"। Food.ndtv.com (ইংরেজি ভাষায়)।  "Nankhatai Cookies With Rose And Chai Spices Recipe"। Food.com (ইংরেজি ভাষায়)। ১৭ ফেব্রুয়ারি ২০১৫। ৬ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১২ মার্চ ২০২৩।  Myanmar-English Dictionary (ইংরেজি ভাষায়)। Myanmar Language. Sri Lanka in Sinhalese language it noun as "Gnaanakathaa" ( ඤාණකතා).Commissionnn। ১৯৯৬। আইএসবিএন 1-881265-47-1।  "What is the difference between Kulcha and Naan"। Chefinyou.com (ইংরেজি ভাষায়)। ৩১ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১২ মার্চ ২০২৩।  "About Nankhatai"। Ifood.tv (ইংরেজি ভাষায়)। সংগ্রহের তারিখ ১৭ আগস্ট ২০১৮।  "Ingredients of Nankhatai"। flavourhome.com (ইংরেজি ভাষায়)। সংগ্রহের তারিখ ১০ জুন ২০২০।
ভাদ্দানাম

ভাদ্দানাম হল সোনার অলঙ্কারযুক্ত এক বিশেষ পুরু কোমরবন্ধনী যা দক্ষিণ ভারতীয় মহিলারা বিশেষ অনুষ্ঠানে পরিধান করে। প্রধানত পারিবারিক অনুষ্ঠান, বিশেষত বিবাহে এই অলংকার পরিধান করা হয়। এটি দক্ষিন ভারতের পদমর্যাদার প্রতীক। ভাদ্দানাম হল নববধূ দ্বারা পরিহিত সবচেয়ে ভারী অলঙ্কারগুলির মধ্যে একটি। দক্ষিণ ভারতীয় বিবাহ উৎসবে কনের অবশ্য পরিহিত অলঙ্কারগুলির মধ্যে এটি একটি। ভাদ্দানাম বিভিন্ন প্রকারের হয়। এটি সোনা দিয়ে ঐতিহ্যগত নকশায় নির্মিত হয়। এগুলো খোদাই করা নকশা দিয়ে বাঁকানো কোমর বন্ধনীর আকারে তৈরি করা হয়। এই প্রকারের প্রস্তুত ভাদ্দানামে সোনার পাতের উপর ঐতিহ্যশালী নকশা খোদাই করা হয়। খোদিত নকশাটি সাধারনত কোনও ধর্মীয় চিহ্ন বা ফুলের চিত্রকারী হয়। সাধারনভাবে এদের ওজন ১৫০ গ্রাম থেকে ২৩০ গ্রাম। এই প্রকার ভাদ্দানামও সোনা দিয়ে প্রস্তুত হয় কিন্তু এগুলির ওজন অনেক বেশি হয়। এই প্রকার ভাদ্দানমে ময়ূর, ফুল, রাজহাঁস, হাতি, এবং দেব-দেবীর চিত্র নকশার মাধ্যমে ফুটিয়ে তোলা হয়। এই প্রকার ভাদ্দানমে মুক্তা ও অন্যান্য দামী রত্নও খোদাই করা থাকে যার ফলে অলংকারটি সুন্দর বা আকর্ষণীয় হয়ে ওঠে। এই ভাদ্দানাম সাধারণত দক্ষিণ ভারতে বিয়ের সময় নববধুরা পরিধান করে। অনেক সময় ভারী কাসার মালাকে কোমরবন্ধনীর ন্যায় কটিদেশে পরিধান করা হয় যাকে কাসু ভাদ্দনাম বলা হয়ে থাকে। এটি কোমরের চারপাশে বা এমনকি গলায়ও মালা হিসাবে পরা যেতে পারে। Chopra, Pran Nath (১৯৯২)। Encyclopaedia of India: Pondicherry। Rima Publishing। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Vaddanam"।